
De  Graecornin  religione  per  Jndaeornin  religionem  illnstrato. 


Inter  >ea,  qnae  ad  discipaloram  animos  erudiendos  atque  cxcolendos  in  gjmnasiis  adhi- 
bentur,  non  ultimum  locum  obtinent  illa  scripta,  quae  ab  antiquitate  usque  ad  nostram 
aetatem  pervenerunt.     Quorum  de  usu,  uti'um  sermo,  quo  sunt  composita,  an  res,  quae 
iis  continentur,   inter  legendum  premenda   essent,    postquam  quinquaquinta   fere  abliinc 
annos  gravissimas  sententias  easque  varias  et  inter  se  discrepantes  philologi  protulerunt, 
nunc  omnes  fere  (cf.  G.  Curtii  verba  in  philologorum  conventu  Lipsiensi  a.  1872)  de  ea 
re  consentiunt,  quod  libros  veterum  scriptorum  quum  ad  leges  grammaticas  explicandas 
sermonisque  venustatem  demonstrandam  lum  vero  ita  tractari  oportel,  ut  certaquaedam 
antiquitatis  imago  quamvis  extremis  tantum  lineamentis  adumbrata  in  discipulorum  mentibus 
remaneat.    Ita  enim  et  maxime  perspici  potest,  quomodo  homines  ab  antiquissimis  tempo- 
ribus  sensim  sensimque  ad  eum  vitac  cultum  progressi  sint,  quo  nunc  utimur,  et  suam 
aetatem  tum  demum  homo  recte  aestimat,  quum  pristina  tempora  accurate  cognovit.    Quid 
vero  magis  ad  vitam  veterum  pertinet,  quam  ea  quae  illi  de  divinis  rebus  sentiebant  atque 
cogitabant,  quae  religionis  nomine  complecti  mihi  liceat?  Neque  enim  uUum  vitae,  neque 
publicae  neque  privatac,  genus  fuit,  quin  cum  religione  necessitudinem  quandam  haberet. 
cf.  Schoemann,  Griechische  Alterthiimer,  11  p.  121  sqq.     Quum  autem  fieri  nequeat,  ut 
singulae  res  illius  tam  amplac  tamque  multifariae  disciplinae,  qualis  est  reiigionis,   disci- 
pulis  tradantur,  in  tractatione  veterum  scriptorum  ea  maximc  proponenda  videntur,  nnde 
propria  vis  ac  natura  veterum  religionis  perspiciatur.    Qua  in  re  multum  conferre  equidem 
existimo  comparationem  Graecorum  atque  Homanorum  religionem  cum  ea  religione,  quae 
praeter  illam  ex  contrario  per  totam  antiquitatem  vigebat,  Judaeorum  dico,  cuius  doctrinas 
ex  libris  Veteris  Testamenti  haurimus.    Quum  enim  quae  cognatione  inter  se  apta  colli- 
gataque  sunt,  aliud  ex  alio  facilius  noscantur,  sententiae  atque  docti-inae  Judaicae  rcligionis, 
quae  multo  magis  quam  alius  gentis  iam  a  puero  discitur,  viam  aperiunt  ad  eas  senten- 
tifts  mente  comprehendendas,  quae  veterum  religioni  subsunt.     Sed  quamquam  Graecorum 
et  Romanorum  religiones  multis  pai-tibus  inter  se  differunt,  tamen  nonnulla  quaedam  eaque 

gravigsima  communia  sunt;  quo  fit,  ut  ad  veterum  religionis  propriam  vim  atque  naturam 
perspicieudam  alterius  populi  religionis  cognitio  suppeditet.  Quum  iam  Graeci  de  notitia 
deorum  divinarumque  rerum  excolenda  summopere  meriti  sint,  satis  est,  quae  bi  de  divinis 
rebus  seutiebant,  Judaeorum  religioni  opponere.  Tria  autem  quasi  signum  imprimere  Grae- 
coruio  religioni  censeo;  primum,  quod  per  temporum  decursum  varias  sententias  easque 
maximam  partem  vehemeuter  discrepaates  constituit;  deiudc,  quod  divina  numina  proponii 
complura;  denique,  quod  hominem  de  conditione  post  hanc  viiam  futura  incertum  facit.  •  .'ifl 
Ex  contrario  Judaeorum  religio  per  omnes  aetates  doctrinas  semel  constitutas  retinet  et 
iterum  atque  iterum  unum  esse  deum  docet  et  sortem  hominis  post  mortem  futuram  apertam 
ante  oculos  ponit.  Alii  sane  has  res  melius  et  ex  omnibus  partibus,  quantum  fieri  potest, 
discriptas  exposuerint,  equidem  satis  fecisse  mihi  videor  ea  complexus,  quae  pro  meis 
auxiliis  haud  ita  multis  conferre  potui  quaeque  ad  scholam  apta  videntur. 

Ac  primum  quidem  Graecae  religionis  doctrinas  semper  commutationi  obnoxias  fuisse 
dico,  ut  variis  temporibus  variae  fuerint  opiniones  atquc  sententiae.  Qua  in  re  neminem 
certe  fugit,  (luantopere  diff^erant  ea,  quae  homines  Homericae  aetatis  de  diis  senserunt, 
a  cogitatiouibus,  quas  Graeci  tempore  Platonis  et  Aristotelis  exploratas  et  cognitas 
habueruut.  Ilomeri  enim  aequales,  qua  indole  erant,  deos  aliter  fingere  non  potuerunt 
quam  hominum  figuris  et  actione  vitae  atque  mentis  agitatione  humana  praeditos.  Quare  ab 
Homero  cum  corpore  humano  diis  simul  attribuuntur  non  solum  cupiditates  omnium 
earum  rerum,  quae  ad  corpus  sustinendum  necessaria  sunt,  sed  etiam  omnia  ea  vitia,  quae  in 
hominibus  deprehenduntur.  Notissimi  sunt  loci  ex  Ilomericis  carminibus,  quibus  dii  et 
somno  recreari  dicuntur  et  cibo  atque  potu  egere,  quamvis  eorum  victus  multo  magis 
sit  tenuis  quam  hominum.  Quam  vehementibus  autem  aflfectionibus  dii  permoveantur, 
inde  imprimis  intellegi  potest,  quod  vulneribus  acceptis  summopere  dolent  et  quod  heroes, 
quibus  non  favent,  cum  ira  et  studio  infeste  prosequuntur.  Quin  etiam  eo  perturbationes 
et  aflFectioncs  accedunt,  ut  ne  inter  se  quidem  invidia  liberos  sese  exhibeant.  Qua  de  re 
bene  Cicero,  qui  in  libro  de  deor.  nat.  I,  16  Epicureum  Velleium  poetas  incusantem 
facit,  quod  ira  inflammatos  et  libidine  furentes  induxerint  deos;  eosdem  poetas  fecisse, 
ut  illorum  bella,  proelia,  pugnas,  vulnera  homines  viderent,  odia  praeterea,  discidia,  dis- 
cordias,  ortus,  interitus,  querellas,  lamentationes,  eflfusas  in  omni  intemperantia  libidines, 
adulteria,  vincula,  cum  humano  genere  concubitus  mortalesque  ex  immortali  procreatos. 
Forsitan  dicas  talia  non  admodum  magno  ad  persuadendum  momento  esse,  quippe  quae 
in  carmine  epico  enarrentur  pro  arbitrio  poetae  excogitata.  Sed  etiamsi  singulae  res 
narrationis  poetica  licentia  inveniuntur  et  disponuntur,  tamen  in  eo  maxima  virtus  epici 
poetae  cernitur,  quod  in  singulis  commenticiis  rebus  quam  accuratissime  imitatione  exprimit 
atque  profert,  quae  sunt  ex  mente  eius  gentis,  cuius  ipse  est.  Quam  ob  rem  quae  Homerus 
inter  narrandum  de  divinis  rebus  interponit,  non  modo  non  futilia  existimanda  sunt,  sed 
ne  cognitiones  quidem  unius  tantum  hominis,  verum  totius  aetatis. 

Summus  igitur  est  error  atque  maximarum  rerum  ignoratio,  unde  Graecorum  religio, 
quantum  ex  scriptis  nunc  videmus,  initium  cepit.  Certum  sane  est,  priusquam  deorum 
societas  ita  ad  humanas  conditiones  accomodata  animo  obversata  est,  longe  alius  naturae 
deos  cultos  esse.  Qui  quales  fuerint,  videant  alii,  quum  de  hac  re  coniciendi  ampUssimos 
locus  pateat.     Quanto  autem  labore  constitit  ille  progressus,  quem  Graeci  in  religionis 

scientiis  plus  qaingentis  annis  fecerant,  qaalis  ex  scriptis  Platonis  et  Aiistotelis  nosciturl 

Videtur  illud  Veteris  Testamenti  Gen.  3,19  „In  sudore  rultus  tui  vesceris  pane"  (ed.  vulg.)  '  /^t 

gentes  ettam  ita  tetigisse,  ut  summa  tantum  industria  sagacissimorum  hominum  notiones  ^     ■■ .  : 

de  divino  numine,  quae  ferri  possent,    compararentur.     Quotquot  enim  poetae   lyrici  et 

dramatici,   quotquot  philosophi  magni  atque  nobiles  fuerunt,  pro  sao  quisque  ingenio  in 

emendandis  et  corrigendis  religionis  notionibus  elaboraverunt.    Et  profecto  admiratione 

digna  apparent,  quae  illi  viri  adepti  suntl  Nam  opiniones  de  diis  ex  pristinis  temporibus 

profectae  talem  commutationem  in  meliorem  pai-tem  acceperunt,  ut  non  paucae  ad  perfec- 

tionem  quandam  perductae  proxime  ad  ea  accedant,  quae  fides  chiistiana  profitetur.   Multos 

iam  annos  ante  Platonem  poetae  et  philosophi  quidam  divinum  numen  conditione  Immana 

longe  superiua  et  apertam  simplicemque  mentem  esse  ostenderunt.    Illas  deterrimas  cogni- 

tiones  Xenophanes  philosophus  excusat  mentis  infirmitate,  qua  impedita  hominum  cogi- 

tatio  Bupra  humanam  naturam  non  transierit.    Pariter  enim  ex  eius  sententia  equi  et  boves, 

si  artis  periti  essent,  figuras  deorum  ad  sua  ipsorum  corpora  fingerent.    Dicit  enim  in  frg. 

quodam  apud  Eusebium  in  Praepar.  evang.  XIU,  13  servato: 

li4)JM  ^QOTot  doxiovai  dtovg  yevydadui,  (idm'  k?) 

T^v  O^eTiQtjv  TuXad7iGi,v  fx^iv  (fmvrivTi  difiug  re. — 

'A)X  «fro*  x^^^  y  *^<'»'  /^of c  tjs  /Jovreg, 

^H  yQurl)M  /E^^«T0»  xui  egya  Ttkelv  untq  uv3o(gy 

'Imroi,  fiiv  ^tnnoKftj  ^oeg  6i  te  ^ovatv  ofiofug 

KaC  xf  d-iuiv  idiag  i/QuyiOv  xat  awfiut"  inoiovv 

ToMvS^  olov  n(Q  xui  uvToi  Sifiug  dxov  ofunov. 
Dii  iam  cogitantur  mundum  administrare  corporis  expertes;  quare  non  egent  iis,  quae 
corpus  humanum  efQagitat.    Quae  turpia,  a  divino  numine  aliena,  ex  maiorum  opinione 
diis  adhaereant,  ea  ab  antiquis  poetis  ficta  esse,  ut  ait  Pindarus  01.  I,  28  sq. 

fi  d~avfxuTU  noXXuj  xut  nov  ti>  xat  ^qoTuiv  (puTtv 

dedaidaXfjiivoi,  x\)evdeai,  noixlXotg  i^anuTuivTi,  fivS^oi. 
cf.  01.  IX,  37  sq.  et  Xenophanis  frg.  apud  Sext.  Emp.  adv.  Math.  IX.  193: 

JldvTU  ^oig  uvi9-f}xav  "OfiTjoog  S^^^Haiodog  Tf ^ 

"Oaca  nuq  uv&QUjnoiaiv  oveCdea  xut  tfwyoi^  iaitv^ 

K^JnTeWj  funxevftv  Tt  xut  uXk,^h)vg  unuTeveiv. 
Quum  sic  vitia  removeantur,  divino  numini  tribuuntur  summa  potentia,  scientia, 
ittstitia.  Ita  definitio  deitatis  per  theologiam  Orpiiicam,  mysteria,  veteres  philosophos 
atque  poetas  omnibus  numeris  completa  est,  ut  Plato  et  Aristoteles  singulas  definitiones 
comprehendentes  acerrimo  ingenio  vim  et  naturam  deorum  digne  efficerent.  Divinum  numen 
celebrant  nuUo  corpore  vinctum  et  summis  virtutibus  exomatum,  ut  neque  originem 
ceperit  neque  interiturum  sit  uUo  tempore.  Summus  is  est  gradus,  ad  quem  Graeci  in 
excolendis  de  divinis  rebus  notionibus  pervenerunt.  Nam  post  Platonem  et  Aristotelem 
acies  investigandi  hebes  quodammodo  facta  est,  ut  satis  haberent  ea  conservare,  quae 
maiores  proposuerant. 

'  Quodsi  iam  quae  Graeci  per  complures  aetates  assecuti  sunt,  nobiscum  reputamus, 
eo  magis  admiratione  afficimur  animadvertentes  eos  sua  ipsorum  animi  contentione  illa 
comparasse  nihil  magni  momenti  aUunde  petentes.    Quam  multum  contra  dififert  ratio  et 

▼ia,  qua  apnd  Judaeos  notioncs  de  divino  numine  ortae  et  propagatae  suntl  In  iis  certa 
quaed&m  8tabilita.s  cernitur,  ut  ea,  quae  semel  accepta  antiquissimi  scriptores  tradunt, 
eodem  sensu  scriptorcs  extremae  aetatis  Judaeorum  retineant.  Quae  Moses  de  deo  prae^ 
dicat,  idem  Malachias,  ultimus  prophetarum,  profitetur.  Libri  ab  antiquitate  traditi  sacri 
habiti  sunt,  a  quibus  nc  transversum  unguem  quidem  discedere  oporteret.  Quin  etiam 
quum  Judaei  regno  everso  sub  potestatem  aliorum  populorum  redacti  essent,  ad  consti- 
tutas  rcligionis  sententias  nihil  accessit,  quod  propriam  religionis  Judaicae  naturam  commu- 
taret.  At  inde,  quod  Jiidaeos  cognitiones  antiquissimae  aetatis  retinuisse,  Graecos  tales 
non  solum  in  aliam  formam  convertisse,  sed  etiam  plane  abiecisse  disputavimus,  con- 
cludere  tamen  non  Hcet  Graecos  per  temporum  decursum  denique  Judaeis  sublimitate  et 
certa  fidc  notionum  praestitisae;  immo  in  hac  re  id  maxime  mirum  est,  quod  quae  prae- 
clara  post  multa  demum  saecula  continuo  doctissimorum  virorum  studio  parta  sua  tenebant 
Graeci,  Judaeis  eadem  iam  antiquissimis,  unde  nobis  traditum  est,  temporibus  contigerant. 
Quae  rcs  quamquam  multis  ex  partibus  manifesta  est  et  eo  magis  ad  inquirendum  com- 
pellit,  quod  quum  Graeci  ab  omnibus  antiquitatis  peritissimis  ob  mentis  aciem  et  veri 
investigandi  studium  recte  summis  laudibus  efferantur,  quippe  qui  in  omnibus  poeseos  gene- 
ribus  opera  omnibus  numeris  uscjue  ad  nostram  aetatem  perfecta  composuerint  et  gravissi- 
marum  disciplinarum  fundamenta  iecerint,  Judaei  in  literis  parum  profecerunt,  qui  poesi 
dramatica  plane  neglecta  et  epica  mediocriter  tractata  lyricam  tantum  maiorem  in  modum 
coluerunt  et  in  prosa  oratione  historicis  scriptis  maximam  operam  navarunt,  tamen  quo- 
modo  ista  res  facta  sit,  levissimas,  ut  opinor,  vel  nullas  causas  viri  docti  proferunt.  Nam 
quod  hanc  religionis  differentiam  inter  Judaeos  et  Graecos,  quae  Judaeis  bene  cedit,  ex 
terrarum  situ,  quas  incolebant,  interpretari  conantur,  quomodo  in  ea  re  Graeci  damnum 
fecerint,  non  video.  Quae  res  quum  ita  sit,  ne  Bauer  quidem,  ut  hanc  quaestionis  diffi- 
cultatem  tollat,  ad  illam  christianae  religionis  doctrinam  confugere  non  dubitat,  ex  qua 
Judaei  per  ipsum  divinum  numen,  quum  de  se  suaque  voluntate  notitiam  aperiret,  ad  gra- 
vissimam  quamque  religionis  sententiam  accesserunt.  Quo  posito  sane  Judaicae  genti 
laus  ob  egregiam  religionem  vindicata  magnopere  imminuitur. 

Qua  cum  re  arcte  cohaeret  alter  locus  rei  propositae,  qui  inde  ducitur,  quod 
Graeconim  religio  complura  divina  numina  proponit,  Judaei  unum  tantum  adorant.  Si 
enim  deus  ipse  de  se  suaque  voluntate  gravissimas  rfes  aperuisse  creditur,  per  se  patet 
unum  se  esse  summum  deum  declarasse.  Atque  hanc  sententiam  unius  vivi  dei  procul 
dubio  constitutam  continet  illud,  quod  confessio  quodammodo  Judaeorum  fidei  est:  Audi 
Israel  dominus  deus  noster  dominus  unus  est  (Deut.  6, 4  ed.  vulg.);  quocum  eonferenda  verba 
dei  Ex.  20,  2  et3:  Sum  dominus  deus  tuus;  non  habebis  deos  alios  coram  me,  et  Ex.  3,14: 
Ego  sum,  qui  sum,  qua  sententia  nihil  sua  natura  dei  simile  esse  declaratur.  Quam  fidem 
certissimam  per  omnes  aetates  profitebantur,  ut  nonnulli  ne  crudelissimis  quidem  sup- 
pliciis  deterrerentur  seque  ad  mortem  potius  offerrent  quam  alios  esse  deos  confitei-entur. 
Ad  eiusmodi  sententiam  Graeci  nulla  aetate,  ne  tum  quidem,  quum  philosophi  de  divinitate 
aliena  atque  indigna  removerant,  sese  erexerunt.  Atque  vetustiora  quidem  scripta, 
unde  nostram  de  natura  Graecorum  deorum  cognitionem  haurimus,  maiorem  exhibent 
numerum  deorum,  quorum  suam  quisque  voluntatem,  suam  quisque  actionem  persequitur. 
Apud  Homerum,   quamquam  Jupiter  pater  deorum  hominumque  dicitur,  tamen  praeter 

enm  multi  alii  dii  suam  exerceut  vim  et  in  rerum  naturam  et  in  hominum  sories.  Alii  in 
coelo,  alii  apud  inferos,  alii  in  terra  versari  cogitantur.  Quin  etiam  homines  non  natura, 
sed  gradu  tantum  virtutum  a  diis  differunt,  id  qubd  posteriore  tempore  Pindarus  quoque 
exprimit  Nem»  VI,  1:  .:?^.       if;.  ,         ,    '  .r  . 

\tiTV'^^;;     '  :    'Ev  dvdffuv,  ivdtuiv  yivoq;  ht  fuag  (fe  jrviofiev 

kiii.  fiar(f6g  dfUfOTtqot'  Sutqyit  Si  ituikt  xtxqififtiva 

j;j>    •  dvvufuc,  lug  70  fifv  ovSir,  6  Se  /aAxfo;  uoqMXeg  alev  iSog 

ii':-  fiivH    OVQttVOg.       .  >        :     •     - 

!•  Post  Homericam  aetatem  numerum  deorum,  quum  cultus  aliorum  amplificaretur, 
aliorum  novus  institueretur,  imprimis  in  mysteriis  adauctum  esse  verisimile  est.  Quem 
magnum  numerum  deoium  philosoptii  primi  omnium  vel  minuere  vel  tollerc  conati  sunt. 
£  qoibus  maxime  Xenophanes  et  Heraclitus,  qui  philosophi  inde  ab  anno  quingeutesimo 
quinquagesimo  fere  a.  Chr.  florebant,  opinionem  de  multis  diis  per  poetas  excultam 
atque  a  maioribus  traditaui  vehementer  vexasse  videntur.  Quorum  de  scriptis  nihil 
feuperesse  nisi  fragmenta  graviter  dolendum  est.  Sed  et  inde  intellegi  potest,  quantopere 
illorum  placitis  cultus  deorum  concussus  sit.  Xenophanes  quidem  certissimis  verbis  unum 
esse  divinum  numen  afOrmat  fragmento  a  Clemente  Alexandrino  Strom.  V,  601  C.  servato: 

Elg  &{6g  tv  re  dtoloi,  xul  uvd^TioiGi,  fJiiyKtrogj 

Ovre  Sifiug  &vi]toiGi,v  ofioho^  ovie  vorjfUA' 
et  imprimis  fragmento,  quod  apud  Sextum  Empiricum  adv.  Math.  IX,  144*)  occurrit: 

Ov)Mg  oqu,  ovXog  di  voHj  ovkog  6i  t  uxovet. 
Sed  multum  interest  inter  Judaeoi-um  fidem  de  uno  vivo  deo  et  horum  philoso- 
phorum  sententiam  de  uno  divino  numine.  Judaei  enim  deum  ante  mundum  iam  fuisse 
et  praeter  mundum  vigere  credebant,  philosophi  autem  unum  divinum  numen  intellegebant 
totum  mundum  ipsum  vel,  ut  Ciceronis  verbis  utar,  omne,  quod  esset  infinitum.  Huc 
accedit,  quod,  quantum  vitam  Graecorum  ex  scriptis  perspicere  possumus,  horum  philo- 
sophorum  cognitiones  cogitationem  vulgi  haud  ita  graviter  tetigerunt.  Scripta  enim  Hera- 
cliti  vel  docti  viri  difficilia  intellectu  existimabant  cognomen  ei  tribuentes  gxothvov.  Vche- 
mentissime  vero  eum  reprehendit  Lucretius  poeta  Romanus  I,  639  sqq  ed.  Bemays: 
c  I  Clarus  (sc.  Heraclitus)  ob  obscuram  linguam  magis  inter  inanis 

quamde  gravis  inter  Graios,  qui  vera  requirunt: 
omuia  enim  stolidi  magis  admirantur  amantque, 
inversis  quae  sub  verbis  latitantia  cernunt. 
■-:.  Etiamsi  igitur  pristini  temporis  usitatae  perceptaeque  cognitiones  deorum  magno- 
pere  commutatae  sunt,  tamen  ne  Plato  et  Aristoteles  quidem,  qui  ad  christianae   fidei 
doctrinam  proxime  accesserunt,  cogitando  perducti  sunt  eo,  ut  praeter  unum  summum  deum 
alios  esse  praeterea  deos  negarent.     Apud  Aristotelem  enim  dii  planetarum,  ut  summus 
deus,  aetemi  sunt,    a  quibus  planetae  moveantur,    et  apud  Platonem  item  dii  comemmo- 
rantur,  quamquam  a  summo  deo  creati  fingnntur. 

Quae  diflferentia  inter  monotheismum  Judaeorum  et  polytheismum  Graecomm,  ut 
usitatas  voces  adhibeam,  facilis  iutellectu  est  consideranti,  quam  contrariae  Jndaeorum 

*)  Quum  scripta  Clementii  et  Sexti  mibi  non  praesto  essent,  locos  hos  descripsi  ex  libro,  quem  compo- 
tttit  Ueberweg,  qui  inscribilur    Grundriss  der  Geschichte   der  Philosopbie  des  Alterthums. 

et  Graeconim  notiones  de  ratione  suntj  quae  inter  divinum  numen  et  mundum  mtercedat. 
Illi  enim  credunt  deum  sempitemum  et  mundo  priorem  esse;  nam  deus  praeter  mundum 
versatus  cogitatur,  quipotentia  sua  ex  nifailo  uniTersum  creavit.  Itastatim  ab  initio  Moses: 
In  piincipio  creavit  deus  coelum  et  terram.  Atque  idem  fere  legimus  Sap.  IX,  1:  Qui 
fecisti  omnia  verbo  tuo,  et  11.  Mach.  7,28:  Peto,  nate,  ut  aspicias  ad  coelum  ct  terram, 
ct  ad  omnia,  quae  in  eis  sunt,  et  intellegas,  quia  ex  nihilo  fecit  illa  deus  et  hominum 
genus.  Longe  aliter  res  se  habet  apud  Graecos.  Quorum  ex  opinione  materia  rerum 
aetema  est,  dii  autem  aut  inde  originem  duxerunt  aut  una  cum  materie  ex  aetemitate 
suut.  Illa  sententia  est  antiquissimi  temporis.  Nam  apud  Homerum  ut  omnia  sic  dii 
ex  Occano  orti  sunt;  apad  Hesiodum  autem  fuit  initio  chaos,  unde  mundus  et  dii 
gignebantur;  apud  veteres  Jonios  philoeophos  aqua  vel  aer;  omnes  denique,  qui  de  primor- 
diis  rerum  inquirebant,  materiam  aliquam  initium  remm  esse  statuerunt.  Quam  sententiam 
etiam  ii  philosophi  retinuerant,  qui  nihil  divino  numini  cum  materia  commune  esse  dicebant. 
Quo  factum  est,  ut  Anaxagoras  et  Aristoteles,  quum  materiam  et  deum  pariter  aetema 
esse  dicerent,  deo  in  mundo  constituendo  eas  tantum  partes  tribuerent,  ut  rerum  motum 
regeret  atque  tueretur.  Plato  solus  statuit  creatas  esse  quasdam  ideas  per  summam  ideam, 
ita  tamen,  ut,  quomodo  res,  quae  ob  oculos  versantur,  exstiterint,  in  dubio  remaneat. 
Nam  quod  Cicero  de  natura  deor.  I,  10,25  Thalem  Milesium  dicentem  facit  deum  esse 
eam  mentem,  quae  ex  aqua  cuncta  finxerit,  falli  eum  manifestum  cst,  quum  Aristotele 
gravissimo  teste  (Metaph.  I,  3)  Anaxagoras  demum  materiam  et  diviuum  numen  ita 
inter  se  opposuisse  dicatur.  Quae  res  quum  ita  sit,  summa  ratio  cogitandi,  ad  quam 
meus  humana  necessitate  quadam  cogitur,  apud  Judaeos  in  divino  numine,  apud  Graecos 
in  mundo  sita  est.  Huc  autem  accedit,  quod  apud  Graecos  in  religionis,  praecipue  deorum, 
notionibus  formandis  mens  quidvis  cogitatione  depingens,  quam  vocant  pbantasiam,  multum 
valuisse.  Quae  enim  sensibus  perceperant,  ea  ad  iustas  causas  cogitatione  referre  impares 
quasi  facta  ab  animante  qnodam  fingebant.  Remm  autem  natura,  quam  pamm  accurate 
exploratam  amplectebantur,  antiquissimos  homines  mimm  in  modum  tetigit.  Quum  iam 
fulmina  de  coelo  icta  videbant  et  tonitma  animos  terrore  ezcitantia  audiebant,  quomodo 
ea  fierent,  aliter  rationem  reddere  nequibant  quam  numine  posito,  quod  ipsum  animans 
ct  humana  specie  indutum  illa  efficeret.  Figura  autem  et  tota  natura  numinis  ad  sensus 
excogitabantur,  quos  oblata  res  in  homine  excitaverat.  Quando  fulmina  et  tonitma 
terrebant,  Jovem  ipsum  iracundum,  sin  autem  coelum  serenum  affulgebat,  numen  quoque, 
quod  hoc  perficeret,  hilare  atque  benignum  esse  existimabant.  Sol  mane  ad  orientem 
versus  conspicuus,  postquam  per  coelum  cursum  perfecit,  in  occidente  obscumm  subit: 
inde  vivida  mens  imaginem  dei  ita  depinxit,  ut  deus  admodum  iuvenis  curra  equis  alatis 
vocto  iter  per  coeli  spatium  faceret  et  sub  vespemm  in  oceanum  sese  demitteret.  Quum 
tali  modo  omnis  naturae  actio  ad  animantem  deum  referretur,  ita  tamen,  ut  non  res 
ipsae,  quae  anto  oculos  versabantur,  pro  diis  haberentur,  sed  ut  ab  aliquo  perfectae  ad 
subtantiam  quandam,  utita  dicam,  pertinere  viderentur,  fieri  non  potuit,  quin  denique  tota 
rerum  natura  divinis  numinibus  compleretur.  Omnis  arbor,  omnis  fons  suam  habebat  Drya- 
dem,  suam  Naiadem,  ut  universa  terra  maidmus  deoram  hortus  videretur  esse.  Talem  mundi 
imaginem  hominibus,  quorum  sensus,  mons,  animus  facile  moventur,  valde  arridere  rei  consen- 
taneum  est.   Schilleras  noster  quoque,  qui  erat  eiusmodi  indolis,  vociferatus  est  conquerens: 

^'^' :B?;,-  -  Keine  Gottheit  zeigt  sich  meinem  Blick,    . 

,5?vli; ;  ;  Ach  von  jenem  lebenswarmen  Bilde  '  .      • 

j«|'       •;"  Blieb  der  Schatten  nur  zurtick.    -  :.  .      •'.  • 

^  -yi---.  Neque  tamen  istae  opimonea  conservari  poterant.  Diasolvebantur  sensim  sensim- 
qi^e  res  deorum,  quo  magis  mens  humana  inqairens  rerum  naturam  accurate  cognoscebat. 
.Quo  facto  multa,  quae  antea  per  deos  comparata  videbastur,  certis  naturae  legibus  fieri 
atque  absolwi  apparebat.  Jnde  simul  elucet,  quomodo  fieri  potuerit,  ut  de  eadem  re 
diversLs  temporibua  diversae  pro  cognitione  rerum  sententiae  percrebrescerent,  id  quod 
factum  esse  cum  fabula  de  Atlante  demonstravi  dissertatione  programmatis  gymnasii 
Oppoliensis  a.  187L 

Restat,  ut  de  tertia,  quam  posiii,  inter  Judaeorum  et  Graecorum  religionem  difi^e- 
rentia  disseram,  de  iis,  quae  utraque  natio  de  rebus  pOst  mortem  futuris  sentiebat.  At'{ue 
Judacorum  quidem  persuasio  erat  mortem  nihil  aliud  esse  quam  animi  discessum  de 
corpore,  ut  corpus  quidem  tabesceret,  animus  vero,  etsi  corpore  seiunctus  esset,  tamen 
vivere  non  desineret;  quin  etiam  aliquando  animum  cum  corpere  iterum  coniunctum  iri. 
Quae  sententia  primis  quidem  temporibus  non  tam  explicata  quam  adumbrata  est;  sed 
omni  dubio  maior  certis  quibusdam  dicendi  formulis  apparet,  velut  ad  patres  eundi  pro 
voce  moriendi,  ex  ea  re,.  quod  Henoch  et  Elias  ad  coelum  evecti  esse  dicuntur,  ex  usu 
quaerendi  a  mortuis.  Aperta  vero  atque  dilucida  sunt,  quae  legimus  in  scriptis  posterioris 
temporis,  velut  Job.  25,  26:  Scio  enim,  quod  redemptor  meus  vivit,  et  in  novissimo  die 
de  terra  surrecturus  sum  et  ruraum  circumdabor  pelle  mea  et  in  came  mea  videbo  deum 
meum!  Quocum  inter  alia  conferenda  egregia  descriptio  Ezeohiel  prophetae,  quomodo 
aliquando  mortuorum  animi  cum  corporibus  coniungantur  et  ad  novam  vitam  perducantur, 
37,1 — 14,  unde  affero  haec:  Factus  est  autem  sonitus,  prophetante  me,  et  ecce  commotio; 
et  accesserunt  ossa  ad  ossa,  unum  quodque  ad  iuncturam  suam,  et  vidi,  et  eccc,  super 
ea  nervi  et  cames  aacenderunt  et  extenta  est  in  eis  cutis  desuper,  et  spiritum  non  habebant. 
Et  ingressus  est  in  ea  spiritus,  et  vixerunt  steteruntque  super  pedes  suos  exercitus  grandis 
nimis  valde  (ed.  vulg.)I  Longe  incertior  et  obscurior  Graecorum  opiDio  de  hominis  post 
mortem  conditione.  Plane  eam  ullo  tempore  (Bxtinctam  vel  nullam  fuisse  vix  crediderim. 
Nam  difficillimum  fuit  putare,  eum  cuius  verba  modo  audita,  cuius  oculi  in  circumstantes 
modo  confixa  erant,  funditus  deletum  interiisse.  Quare  ne  Homero  quidem,  veterrimo 
omnium  poetarum,  opinionem  de  immortalitate  abnegem,  etsi  ii  loci  libri  undecimi  Odys- 
seae,  qui  imprirais  testimonium  illius  fidei  exhibent,  a  criticis  spurii  atque  subditicii  iudi- 
cantur.  Verum  et  his  locis,  quos  posteriore  tempore  quam  Homerica  carmina  statuunt 
esse  compositos,  opinio  de  mortuis,  quum  et  repugnans  in  se  habeatneque  humano  sensui 
satisfaciat,  perobscura  et  parum  iusta  continetur.  Vita  enim,  quae  dicitur,  post  mortem 
re  vera  nulla  est.  Nam  mortui  partim  et  sensu  et  animo  carent,  partim  in  his  rebus 
multo  deteriores  facti  sunt,  quam  erant,  priusquam  vita  excesserunt.    Ulixem,  quum  ad 

inferos  descenderit,  ne  maier  quidem  ftgnoscit,  et  Tiresias  yates  Ulixem  quidem  agnosdt 
et  alloquitur,  sed  tum  demum  pristinum  munus  Taticinandi,  quo  virus  utcbatnr,  ei  redit, 
quum  sanguinem  hostiae  ab  Ulixe  caesae  sumpsit     Tamquam  umbrae  igitur  vel  somnia 
iu  Plutonis  aedibus  inter    perpetuum  silentium   mortui   circumerrant,    ut  neque  attingi 
ner(ue    comprehendi   possint.    cf.  Od.  XI,     333  et  206.      Sors   autem     eorum   fingitur 
miserrima;  nam  malorum  et  bonorum  eadem  est.    Praeter  nefarios  istos  liomines,  quales 
sunt  Tityos,  Eripbyle,  Tantalus,  Sisyphus,  heroes  eximia  virtute  ibi  Tcrsantur;  et  Achillei, 
qui  vivus  portas  Plutonis  magno  odio  aibi  esse  exclamat,  apud   inferos  pauperrimi  opi- 
ficis  mavult  esse  servus  quam  rex  omninm  vita  defunctorum,  XI,  489  sqq.    Posteris  vero 
temporibus  isia  opinio  magis  magisque  exculta  est,  ut  et  certior  fieret  et  iustior.     Qua 
in  re  mysteria  et  potissimum  quidem  Cereris  ad  novas  easque  meliores  notiones  perduxemnt. 
Cultus  enim  huius  deae  multum  seqaebatur  natoram  semina  accipientem  et  iruges  pro> 
creantem.    Yita  autem  naturae  hominibus  illius  aetatis  multo  magis  vitae  humanae  similis 
videbatur  quam  nostrae  aetati.    Atqui  non  fugiebat  semen  terrae  quidem  gremio  condi 
ibique  diasolvi,  sed  post  certum  temporis  spatium  reviviscens  novam  vitam  excolere,  ut 
denique  floreat  et  fruges  reddat.     Quam  rem  egregie  mens  Graecorum  expressit  illa  de 
Persephone  fabula,  quae  dea,  a  Plutone  deo  subterraneo  rapta  et  in  regnum  eius  ab> 
ducta,  a  matre  Cerere  dea  naturae  fruges  procreante  maesto  cum  dolore  requiritur,  donec 
Pluto  Persephonem   partem   anni  in   terram   demittat.     Hominem   vero,   eadem   natura 
genitum,  quum  semel  mortem  occubuerit,  in  omni  aetemitate  morte   extinctum  teneri? 
Quo  negato  post  mortem  vitam  hominis  continuari  statuebant,  ut  tum  et  bono  et  malo 
suum  cuique  tribueretur.    Atque  hac  in  re  summa  differentia  inter   aetatem  Homcricam 
et  quac  sequitur,  quod  postero  tempore,  quum  animus  et  corpus  certo  distinguantur,  animus 
ad  inferos  post  mortem  pervenire  cogitatur  ibique  ex  vita  modo  peracta  aut  poenas  dare 
aut  praemio  affici.    Huiusmodi  sententiae  complures  apud  Pindarum  inveniuntur,  qui  poeta 
doctrinam  illorum  mysteriorum  haud  ignorabat;  praesertim  in  fragmentis,  quae  de  car- 
minibus  lugubribus  supersunt,  quae  pleraeque  e  toto  connexu  avulsa  difficulter  explicari 
])0S3unt.     Inter  se  opponuntur  corpus  et  animus,  ut  uti'umque  per  ee  existat,  in  frg.  2 
ed.  alt.  Teubner.: 

xai  Guifiu  fiiv  Tfuvnav  iTterut  Suitxrm  ntqKi&tvei , 
C(ooV  S*  m  XfCmTM  aiwvog  iXdatXov  to  ydi}  iOH  fiovoy 
i»  dtuiv' 
iX6(xi}jov  vocem  hoc  loco  longe  alio  sensu  adhiberi  qnam   apud  Homerum  iam  ex 
ratione  adiecta  apparet.  Felicitatem  autem  animus  amplectitur,  qui  iam  in  vita  certam  quandam 
scieutiam  rerum  futurarum  habuerit.    Dicit  enim  frg.  8: 

^OX^iog  oOTig  Wuiv  iMtva  xoCXav 
tlaiv  vno  x^ova'  oldfv  (uv  ^torov  uJievTUV, 
ol6(v  di  dtoadoTov  u(^uv. 
Gravibus  autem  argumentis  sententia  de  hominis  immortalitate  per  Platonem  demum, 
imprimis  in  praeclaro  illo  opere,  quod  inscribitur  Phaedo,  confirmatur.     Sed  quamquam 
argumenta  tarr.  arcte  inter  se  cohaerent,  ut  aliud  alio  fultum  maiorem  vim  accipiat,  tamen 
ipse  philosophus  sibi  conscius  est  immortalitatem    esse  locum,  quem   humanarum  virium 
irabecillitas  certum  exploratumque  probare  nullo  modo  possit.    Licet  pio  philosophi  ipsins 

animo  immortalitas  certnm  quoddaro  fuerit,  quam  exiguua  fuit  numerus  eorum,  qui  ita,  ut 
eius  sententia  iis  probaretur,  argumenta  philosophica  animo  comprehenderunt!  Yulgus 
imperitorum  illaro  irobecillam  atque  incertam  antiquissimi  temporis  opinionem  retinebat  aut 
nihil  de  ea  re  sentiebat.  Postea  etiam  a  philosophis  immortalitas  negata  est.  Jam 
Aristotelem  coustat  animos  singulorum  homlnum,  quum  in  uniTersum  redirent,  esse  immor- 
tsles  negasse.  Stoici  vero,  immortalitatem  in  ea  re  ponebant,  quod  hominnm  memoria 
apud  posteros  coleretur.  Deest  igitur  fundamentum  tranquille  beateque  viyendi,  quo  Judaei 
utebantur  credentes  post  hanc  vitam  novam  eamque  beatiorem  fore.  Cuius  rei  tristitiam 
et  acerbitatem  tum  demum  recte  intellegenues,  quum  amoris  notionem,  quo  deus  singulos 
homines  amplectatur,  et  sanctitatis  iustitiaeque,  qua  singulorum  actiones  merito  prose* 
quator,  parum  Graecorum  animis  imbutam  fuisse  consideraverimus;  deus  enim  non  tam 
de  singulorum  salute,  quam  de  re  publica  universa  curare  cogitatur,  ut  re  publica  eversa 
dii  abscedant  singulosque  auxilio  dcstituant.  Quare  cur  in  rebus  adversis  plane  desperarint, 
mirum  non  est,  velut  Theognis  loco  quodam  liberrime  profitetur  optimum  contingere 
nunquam  nasci,  sin  autem  homo  natus,  quam  celerrime  mori.  Quamquam  igitur  et  apud 
Judaeos  et  apud  Graecos  de  immortalitate  sententia  ab  initio  parum  definita  est,  tamen 
id  discrimen  manifestum  intercedit,  quod  apud  Judaeos  sententia  semel  exculta  certam 
auctoritatem  obtinet  et  hominem  de  futuris  sperantem  facit,  apud  Graecos  nunquam 
communis  facta  est  et  magis  quaestio  philosophica  quam  ethica  tractatur.  — 

Dr.  StelB. 

